Antonio Nusa

Antonio Eromonsele Nordbi Nusa () — Eliteserien təmsilçilərindən olan "Stabek" klubunda sol cinah hücumçusu kimi çıxış edən peşəkar Norveç futbolçusu.

 Karyerası 
Nusa futbolçu karyerasına yerli "Lanqhus" klubunda başlamışdır. 13 yaşı olarkən "Stabek" klubunun akademiyasına qəbul olmuşdur. 2021-ci ilin əvvəlində ona əsas komandada oynamaq üçün şans verilmişdir. Yoldaşlıq oyununlarında qollarla yadda qalan Nusa klub ilə peşəkar müqavilə imzalamışdır. O, Eliteseriendə debütünü 30 may 2021-ci ildə "Rosenborq" klubuna qarşı oyunda etmişdir.

Nusa karyerasında ilk qolunu 27 iyun 2021-ci ildə "Bodo Qlimt" klubuna qarşı oyunda vurmuşdur. Həmin görüşdə klub rəqibinə 1-4 hesabı ilə məğlub olmuşdur. 3 gün sonra "Vikinq" klubu ilə keçirilən görüşdə Nusa dublla yadda qalmış və klub rəqibi ilə 3-3 hesabı ilə bərabərliyə razılaşmışdır. 16 yaş 71 günlüyündə qolla yadda qalan Nusa Martin Edeqordan (15 yaş 151 günlük) sonra Eliteseriendə qol vuran ən gənc futbolçu kimi tarixə düşmüşdür.

 Şəxsi həyatı 
Nusa Norveçdə anadan olmuşdur. Atası isə Nigeriya vətəndaşıdır. Atası Con Nusa 2-ci diviziya klublarından olan "Follo" klubunda və Nigeriyanın bəzi klublarında futbolçu kimi çıxış etmişdir.

 Karyera statistikası 

KlubMövsümLiqaÖlkə KubokuKontinental1Digər2ÜmumiDiviziyaOyunQolOyunQolOyunQolOyunQolOyunQolStabek2021–22Eliteserien5300000053Ümumi karyera5300000053
1UEFA Çempionlar Liqası görüşləri daxildir.
2Norveç Superkuboku görüşləri daxildir.

 İstinadlar 

Kateqoriya:Norveç futbolçuları
Kateqoriya:Stabek FK oyunçuları
Kateqoriya:Bundesliqa oyunçuları
Kateqoriya:Belçika Birinci Diviziyası B oyunçuları
Kateqoriya:Belçika Birinci Diviziyası A oyunçuları
Kateqoriya:RB Leypsiq FK oyunçuları
Kateqoriya:Norveç milli futbol komandasının oyunçuları
Kateqoriya:Brügge FK oyunçuları